
Sarajevo, prosinac 2013.

Na temelju članka VIII.1.(1) Ustava Federacije Bosne i Hercegovine koji jeizmijenjen Amandmanom L na Ustav Federacije Bosne i Hercegovine, VladaFederacije Bosne i Hercegovine, podnosi slijedeće amandmane:
AMANDMAN CX.

U Preambuli Ustava Federacije BiH u trećem stavku riječi „ostalima i građani“ mijenjaju se riječima „ostalim građanima“

AMANDMANCXI.

U članku 1. stavku 2.riječi „ostalima i građani“ mijenjaju se riječima „ ostalim građanima“.

AMANDMANCXII
Članak2. mijenja se i glasi: „ Federacija Bosne i Hercegovine obuhvaća teritorij slijedećih općina:

Velike Kladuše, Cazina, Bihaća, Bosanske Krupe, Bužima, Bosanskog Petrovca, Sanskog Mosta, Ključa, Tuzle, Gradačca, Doboj Istoka, Doboj Juga, Gračanice, Lukavca, Srebrenika, Čelića, Teočaka, Banovića, Živinice, Kalesije, Sapne, Kladnja, Tešnja, Maglaja, Zavidovića, Kaknja, Zenice, Novog Grada Sarajeva, Centra Sarajeva, Starog Grada Sarajeva, Ilidže, Vogošće, Ilijaša, Hadžića, Trnova (F BiH), Pala (F BiH), Foče (F BiH), Goražda, Visokog, Breze, Olova, Vareša, Jajca, Donjeg Vakufa, Bugojna, Gornjeg Vakufa – Uskoplja, Travnika, Novog Travnika, Fojnice, Kreševa, Kiseljaka Busovače, Viteza, Dobretića, Žepča, Usore, Odžaka, Domaljevac – Šamca, Orašja, Neuma, Ravnog, Stoca, Čapljine, Čitluka, Konjica, Jablanice, Prozor – Rame, Širokog Brijega, Posušja, Ljubučkog, Gruda, Drvara, Bosanskog Grahova  Grahova, Glamoča, Livna, Tomislavgrada, Kupresa (F BiH) i Grada Mostara.  
AMANDMANCXIII.

U stavku 1. članka 5., kao i u preostalom dijeluteksta riječ „Parlament“i riječi „Zastupnički dom“ i „Dom naroda“ mijenja se riječju „Sabor“, iza riječi Federacije stavlja se točka, a preostali dio teksta se briše.

Stavak 2. članka 5. se briše. 

AMANDMANCXIV.
U Poglavlju II. „Ljudska prava i temeljne slobode“ naziv glave „B. ObdusmeniFederacije Bosne i Hercegovine“  sa pripadajućim tekstommijenja se i glasi:

„B. Načelo ustavnosti i zakonitosti“
Članak 1.

Zakoni,  drugi propisi i općti akti ne mogu stupiti na snagu prije njihovog objavljivanja u Službenim novinama.
Federalni organi i tijela i druge institucije , općine i gradovi u potpunosti će se pokoravati ovom Ustavu i federalnim zakonima.

Statuti i opći akti općina i gradova moraju biti u skladu sa ovim Ustavom, Zakonom o lokalnoj samoupravi i upravi i drugim federalnim zakonima.

Pravo na podnošenje zahtjeva za ocjenu ustavnosti i zakonitosti uređuje se Zakonom o Ustavnom sudu Federacije BiH. 
AMANDMAN CXV
Naziv poglavlja III. „Podjela ovlasti između federalne i kantonalne vlasti“ mijenja se i glasi „Ovlasti federalne vlasti“.

Članak 1. mijenja se i glasi:

Federaciji Bosne i Hercegovine pripadaju nadležnosti sukladno odredbama Ustava Bosne i Hercegovine. 

AMANDMANCXVI
Poglavlje III.“Podjela nadležnosti izmedu federalne i kantonalne vlasti“se briše.
AMANDMANCXVII
U glavi IV. poglavlju A. Zakonodavstvo, u točki a. riječi „Zastupnički dom i Dom naroda“ zamjenjuju se riječju „Sabor“.

Naslov „Parlament Federacije“ i podnaslov pod točkom 1. „Zastupnički dom“ mijenjaju se riječju „Sabor“.

AMANDMAN CXVIII
Članak 1. mijenja se i glasi:

Sabor Federacije Bosne i Hercegovine (u daljnjem štivu: Sabor) je predstavničko tijelo naroda i građana i nositelj zakonodavne vlasti u Federaciji.

Sabor ima 100 zastupnika, koji se, na temelju općeg i jednakog biračkog prava, biraju neposrednim i tajnim glasovanjem, sukladno odredbama Izbornog zakona.

Zastupnici u Saboru biraju se sukladno odredbama Izbornog zakona, s time da nijedan konstitutivni narod ne može imati manje od 18, niti više od 52 zastupnika.

Broj od 92do 100 zastupnika popunjava se zastupnicima  građana koji se ne izjašnjavaju kao pripadnici konstitutivnih naroda, sukladno odredbama Izbornog zakona i Zakona o pravima građana koji se ne uzjašnjavaju kao pripadnici konstitutivnih naroda..

Saziv Sabora i mandat zastupnika traje četiri godine. Zamjena zastupnika u tijeku trajanja jednog mandata vrši sa na način i u postupku reguliranim Izbornim zakonom.

Zastupnici neće kazneno ili građanskopravno odgovarati za djela počinjena za vrijeme trajanja mandata i u okviru njihovih dužnosti i Saboru, sukladno odredbama Zakona o imunitetu.

Članci 2. 3. 4, i 5. se brišu.
AMANDMANCXIX
Točka 2. „Dom naroda“ se briše.

AMANDMANCXX
Naziv točke 3. Opće odredbe mijenja se i glasi „Postupak“.

AMANDMAN CXXI
Članak 11. mijenja se i glasi:

„ Sabor se saziva najkasnije 30 dana od dana konačne objave rezultata izbora.

Ukoliko se Sabor ne konstituira u roku od dva mjeseca po konačnoj objavi rezultata izbora, raspisuju se novi parlamentarni izbori, sukladno odredbama Izbornog zakona.

Sabor ima predsjednika i tri dopredsjednika, koji ne mogu biti iz istih konstitutivnih naroda.
Predsjednik Sabora ne može biti iz reda konstitutivnog  naroda ili građana koji se ne izjašnjavaju kao pripadnici konstitutivnog naroda iz kojeg je izabran premijer Vlade, niti predsjednik Ustavnog suda i Vrhovnog suda Federacije.

Sabor donosi odluke natpolovičnom većinom od ukupnog broja zastupnika, uključujući i natpolovičnu većinu glasova u klubovima zastupnika konstitutivnih naroda.

Kada se odlučuje o pitanjima koja se tiču kolektivnih prava građana koji se ne izjašnjavaju kao pripadnici konstitutivnih naroda,  za donošenje odluke potrebna je i natpolovična većina u Klubu građana koji se ne izjašnjavaju kao pripadnici konstitutivnih naroda.
Ukoliko je za donošenje određenih odluka ovim Ustavom i zakonima predviđena druga, kvalificirana većina, primjenjuje se isti princip iz prethodnog stavka, s tim da je uz kvalificiranu većinu u Saboru potrebna i kvalificirana većina glasova zastupnika u klubovima zastupnika konstitutivnih naroda, a kada se odlučuje o kolektivnim pravima građana koji se ne izjašnjavaju kao pripadnici konstitutivnih naroda i kvalificirana većina glasova zastupnika u klubu građana koji se ne izjašnjavaju kao pripadnici konstitutivnih naroda.
Sabor donosi svoj Poslovnik o radu Sabora, kojim se u cijelosti regulira rad Sabora, i čija povreda ima značaj povrede zakonitosti.

Članci 12. 13. 14. 15. i 16. se brišu.

AMANDMANCXXII
Točke 4. Odlučivanje u domovima, 5. Definicija vitalnog interesa i 6. Parlamentarna procedura za zaštitu vitalnog interesa se brišu sa svojim pripadajućim člancima.
AMANDMAN CXXIII
Naziv točke 7. Ovlasti Parlamenta Federacije i članak 20. mijenjaju se i glase:

7. Ovlasti Sabora

Članak 20.

· Potvrđuje imenovanje premijera i zamjenika premijera Vlade Federacije BiH, kao i ministara u Vladi Federacije BiH;

· Donosi zakone, druge propise i opće akte, iz svoje nadležnosti;

· Odobrava sporazume sa državama i međunarodnim organizacijama uz prethodnu suglasnost Parlamentarne skupštine Bosne i Hercegovine, osim sporazuma one vrste za koje Parlamentarna skupštine Bosne i Hercegovine odluči da nije potrebna takva suglasnost;

· Donosi Proračun Federacije BiHi zakone kojime se razrezuje porez ili na drugi način osigurava potrebno financiranje;
· Donosi odluku o svom raspuštanju;
· Vrši i druge dužnosti, koje su mu ovim Ustavom i zakonima dodjeljene.

Dodaje se novi članak 20.a. koji glasi:

Ovlasti Predsjednika Sabora

Članak 20.a.

Predsjednik Sabora odgovoran je za:

· Imenovanje Vlade Federacije BiH i sudaca Ustavnog suda Federacije BiH;

· Potpisivanje i objavljivanje odluka Sabora;

· Potpisivanje međunarodnih ugovora u ime Federacije BiH;

· Davanje pomilovanja  za kaznena djela utvrđena federalnim zakonima, osim u slučajevima ratnih zločina, zločina protiv čovječnosti i genocida;

· Vršenja i drugih poslova, koji su mu ovim Ustavom i zakonima stavljeni u nadležnost.
AMANDMANCXXIV
Poglavlja B.“ Predsjednik i Dopredsjednik Federacije“, sa svim pripadajućim člancima u cijelosti se briše.
AMANDMANCXXV
Točka 2 „Vlada Federacije“ postaje točka 1. mijenja se iglasi:

Članak 1.

„Vlada Federacije (u daljnjem štivu: Vlada) najviši je izvršni organ Federacije.

Sastav Vlade u toku cijelog mandata mora osiguravati jadnaku-paritetnu zastupljenost sva tri konstitutivna naroda i najmanje proporcionalnu zastupljenost građana koji se ne izjašnjavaju kao pripadnici konstitutivnih naroda.
Vladu čine premijer, tri zamjenika premijera i ministri.

Mandat članova Vlade traje četiri godine i vezan je za mandat saziva Sabora.

Premijera i zamjenike premijera imenuje Predsjednik Sabora, a potvrđuje ih Sabor. Premijer i zamjenici ne mogu biti iz istog konstitutivnog naroda.

Premijer ne može bit iz istog konstitutivnog naroda ili iz građana koji se ne izjašnjavaju kao pripadnici konstitutivnih naroda iz kojeg je izabran predsjednik Sabora, niti predsjednik Ustavnog suda, niti predsjednik Vrhovnog suda..

Zamjenici premijera iz druga dva konstitutivna naroda rukovode Ministarstvom financija i ministarstvom koje u svom resoru ima gospodarstvo.

Ministarstvom, koje u svom resoru ima zaštiti ljudskih sloboda i prava, rukovodi ministar izabran iz nacionalnih manjina, koji je ujedno po dužnosti jedan od zamjenika Premijera.

Ministarstva se organiziraju po resorima, sukladno nadležnosti Federacije.

Ministre u Vladi, na prijedlog Premijera i uz suglasnost zamjenika Premijera, imenuje Predsjednik Sabora, a potrđuje Sabor.

Ukoliko Predsjednik Sabora  i Sabor, u roku od dva mjeseca nakon konstituiranja Sabora, ne imenuju i potvrde Vladu, raspisuju se parlamentarni izbori, sukladno odredbama Izbornog zakona.

Ukoliko u toku mandata Vlada podnese ostavku ili bude razrješena tako da u periodu od tri mjeseca Vlada radi u tehničkom mandatu, a ne bude imenovana i potvrđena nova Vlada, raspisuju se parlamentarni izbori, sukladno odredbama Izbornog zakona.

Vlada radi na temelju ovog Ustava, Zakona o vladi, Poslovnika o radu Vlade, čija povreda ima značaj povrede zakonitosti, i na temelju zakona Federacije, a za svoj rad odgovorna je  Saboru.

Vlada donosi odluke natpolovičnom odlukom svih članova Vlade, s tim da odlučivanju mora pristupiti najmanje po jedna polovina članova Vlade iz svakog od konstitutivnih naroda, a kada se odlučuje o kolektivnim pravima građana koji se ne izjašnjavaju kao pripadnici konstitutivnih naroda i jedna polovica ministara iz reda građana koji se ne izjašnjavaju kao pripadnici konstitutivnih naroda.
Ukoliko Premijer ili zamjenici Premijera smatraju da je pojedina odluka Vlade suprotna interesu konstitutivnog naroda u čije ime vrše dužnost Premijera ili zamjenika Premijera, ima pravo zatražiti da se o toj odluci izjasni Sabor.Ukoliko Sabor  ne da suglasnost na takvu odluku Vlade, ista neće stupiti na snagu, niti se primjenjivati.

Ukoliko zamjenik Premijera, koji vrši tu dužnost u ime građana koj se ne izjašnjavaju kao pripadnici konstitutivnih naroda, kada se odlučuje o kolektivnim pravima građana koji se ne izjašnjavaju kao pripadnici konstitutivnih naroda, i kada smatra da su te odluke Vlade suprotne interesima građana koji se ne izjašnjavaju kao pripadnici konstitutivnih naroda, ima pravo zatražiti da se o toj odluci Vlade izjasni Sabor. Ukoliko Sabor ne da suglasnost na takovu odluku Vlade, ista neće stupiti na snagu, niti se primjenjivati.  
Članak 2.
Nadležnosti Vlade Federacije BiH
Vlada:
· Predlaže zakone, druge propise i opće akte;

· Predlaže plan razvoja, prostorni plan, Proračun i Završni račun;

· Osigurava provođenje i izvršava zakone, druge propise i opće akte;

· Donosi uredbe , odluke i druga akta za izvršavanje zakona;

· Daje mišljenje o prijedlozima zakona, drugih propisa i općih akata, koje Saboru podnosi drugi ovlašteni predlagač;
· Utvrđuje načela za unutarnju organizaciju ministarstava i drugih federalnih organa uprave i upravnih organizacija, imenuje i razrješava dužnosnike u ministarstvima, drugim federalnim organima i upravnim organizacijama;

· Usklađuje i usmjerava rad  i vrši nadzor nad radom ministarstava, drugih federalnih organa i upravnih organizacija, te poništava njihove akte koji su u suprotnosti sa zakonima ili propisima Vlade;
· Podnosi prijedlog o raspuštanju Sabora Ustavnom sudu Federacije, ukoliko Sabor ne izvršava Ustavom i zakonom povjerene dužnosti, odnosno ukoliko ne održi sjednicu duže od tri mjeseca;
· Obavlja i druge poslove sukladno sa ovim Ustavom i zakonima;

· Odlučuje o otvaranju predstavništava Federacije u inozemstvu i

· Donosi uredbe sa zakonskom snagom u slučaju rata i neposredne ratne opasnosti, ukoliko Sabor nije u mogućnostizasjedati. Ove uredbe vrijede do prvog zasjedanja Sabora, a njima se ne mogu umanjiti prava i slobode građana utvrđena Ustavom. 
Članak 3.
Javna uprava

Za vršenje poslova javne uprave iz nadležnosti Federacije BiH utemeljuju se organi i druga tijela javne uprave.

Utemeljenje, status, nadležnosti i financiranje javne uprave uređuje se zakonima.

AMANDMANCXXVI
Naziv točke C. „Sudbena vlast Federacije“ kao i njen sadržaj, mijenja se i glasi:
Ustavni sud, pravosuđe i ostale instutucije Federacije
Članak 1.
Ustavni sud Federacije Bosne i Hercegovine

1. Sastav
Ustavni sud Federacije (u daljnjem štivu: Ustavni sud) ima jedanaest članova koje bira Sabor na prijedlog Sudačkog  vijeća Bosne i Hercegovine.
U Ustavni sud biraju se po tri predstavnika konstitutivnih naroda i dva predstavnika građana koji se ne izjašnjavaju kao pripadnici konstitutivnih naroda.
Suci Ustavnog suda moraju biti istaknuti pravnici visokih moralnih kvaliteta, koji su državljani Bosne i Hercegovine.
Mandat sudaca Ustavnog suda traje sedam godina. Suci Ustavnog suda mogu obnašati mandat do isteka sedamdeset godina i nitko ne može biti član Ustavnog suda više od dva mandata.
Predsjednik Ustavnog suda ne može biti iz reda konstitutivnih naroda ili građana koji se ne izjašnjavaju kao pripadnici konstitutivnih naroda iz kojih su izabrani Predsjednik sabora, Premijer Vlade ili Predsjednik Vrhovnog suda Federacije BiH.

Suci Ustavnog suda imaju imunitet u vršenju svoje dužnosti, sukladno Zakonu o imunitetu.

2.Nadležnost

Ustavni sud nadležan je za vođenje postupaka ocjene usklađenosti sa ovim Ustavom: zakona i općih akata federalnih organa, tijela i drugih institucija,  i statuta i općih akata općinskih i gradskih organa , tijela i drugih institucija.

Ustavni sud nadležan je i za vođenje postupka ocjene uskalđenosti sa federalnim zakonima statuta i općih akata općinskih i gradskih organa i tijela i drugih institucija.
3. Postupak, donošenje i značaj odluka Ustavnog suda

Ustavni sud radi na temelju ovog Ustava, Zakona o Ustavnom sudu i Poslovnika Ustavnog suda, kojeg donosi Ustavni sud.

Način i pravo pokretanja postupka ocjene ustavnosti i zakonitosti regulira se Zakonom o Ustavnom sudu.

Većina svih članova Ustavnog suda čini kvorum.

Ustavni sud donosi odluke većinom glasova svih članova.

Odluke Ustavnog suda su konačne i obvezujuće.   
Članak 2.
Pravosuđe

1. Sudovi

Sudska vlast u Federaciji Bosne i Hercegovine vrši se u jedinstvenom sudskom sustavu.
Sudski sustav čine sudovi opće nadležnosti i specijalizirani sudovi koji se utemeljuju za odlučivanje u određenim stvarima iz sudske nadležnosti.

Pod uvjetima, uređenim posebnim zakonom, sudsku dužnost mogu vršiti izabrani sudovi, odnosno arbitraže.
Pod uvjetima, uređenim posebnim zakonom, mogu se utemeljiti mirovna vijeća i druge institucije za raspravljanje međusobnih odnosa građana, fizičkih i pravnih osoba. 

Sudovi su u vršenju sudske nadležnosti neovisni i sude na temelju ustava i zakona. 
Organizacija i  nadležnost sudova ustanovljava se i mijenja samo zakonom.
U Bosni i Hercegovini sudovi opće nadležnosti su: općinski, koji se utemeljuju za jednu ili više općina, viši sudovi i Vrhovni sud Federacije Bosne i Hercegovine.

Predsjednik Vrhovnog suda ne može biti iz reda konstitutivnog naroda ili građana koji se ne izjašnjavaju kao pripadnici konstitutivnih naroda iz kojih su izabrani Predsjednik Sabora, Premijer Vlade ili Predsjednik Ustavnog suda Federacije BiH.

Specijalizirani sudovi se utemeljuju posebnim zakonom.
U suđenju sudjeluju imenovane sudije i suci porotnici.
Sudovi sude u Vijeću.
Izuzetno, u skladu sa zakonima, suđenje može obavljati sudija pojedinac.
Suce imenuje Sudačko vijeće Bosne i Hercegovine..
Suce porotnike bira zakonodavno tijelo Federacije Bosne i Hercegovine i općinsko vijeće, svatko za svoju razinu sudske vlasti.
Sudije i suci porotnici ne mogu biti pozvani na odgovornot za stavove, mišljenje i odluke donijete u okviru vršenju sudačke dužnosti.

2. Javno tužiteljstvo

Javno tužiteljstvo Federacije Bosne i Hercegovine je samostalni organ koji vrši kazneno gonjenje i poduzima zakonom određene mjere i pravna sredstva radi jedinstvene primjene zakona i zaštite ustavnosti i zakonitosti.

Javno tužiteljstvo utemeljuje se zakonom.

U Federaciji Bosne i Hercegovine utemelju se Javno tužiteljstvo Federacije Bosne i Hercegovine,  viša javna tužiteljstva sukladno organizaciji viših sudova i javna tužiteljstva općina, koje mogu imati javno tužiteljstvo za jednu ili više općina, sukladno organizaciji općinskih sudova,
Javne tužitelje imenuje Tužiteljsko vijeće Bosne i Hercegovine.
Članak 3.

Ostale institucije

1. Pravobraniteljstvo Federacije Bosne i Hercegovine

Radi osiguranja zakonske zaštite i zastupanja u pogledu zaštite Ustavom utvrđenih nadležnosti, interesa i prava Federacije Bosne i Hercegovine utemeljuje se Pravobraniteljstvo Federacije Bosne i Hercegovine.

Utemeljenje, nedležnosti, prava i obveze Pravobraniteljstva Federacije BiH uređuje se Zakonom o Pravobraniteljstvu Federacije Bosne i Hercegovine.

2. Ostale institucije

U okviru svojih nadležnosti, Federacija Bosne i Hercegovina, može zakonom utemeljiti i druge institucije, organe i tijela Federacije Bosne i Hercegovine“. 

AMANDMANCXXVII
Naziv glave VI. mijenja se i glasi:

„VI. LOKALNA UPRAVA I SAMOUPRAVA“
U glavi VI.  članak 1.2.3.4. i 5 mjenjaju  se i glase: 

Članak 1.

Građanima se jamčipravonalokalnusa​moupravu, koje ostvaruju neposredno i preko svojih slobodno i neposredno izabranih predstavnika.

Građanimoguneposrednosudjelovati u upravljanjulokalnimposlovima, putemzborova, referendumaidrugihoblikaneposrednogodlučivanja u skladusazakonomistatutom.

Članak 2.

Jedinicelokalnesamoupravesuopćineigradovikoji se utemeljujuzakonominjihovopodručjeodređuje se nanačinpropisanzakonom. Zakonom se moguustanovitiidrugejedinicelokalnesamouprave.
U naseljuilidijelunaseljamogu se, u skladusazakonom, osnivatimjesnezajedniceidrugioblicimjesnesamouprave.

Članak 3.

Jedinice lokalne samouprave obavljaju poslove iz djelokruga kojima se neposredno ostvaruju potrebe građana. 

1. Općina, preko svojih organa, sukladno zakonu:

a) uređuje i osigurava obavljanje i razvoj komunalnih djelatnosti;

b) uređuje i osigurava uporabu građevinskog zemljišta i poslovnog prostora;

c) osigurava izgradnju, rekonstrukciju, održavanje i uporabu lokalnih puteva i ulica i drugih javnih objekata od općinskog značaja; uređuje i osigurava  lokalni prijevoz;

d) osigurava potrebe građana u oblasti predškolske i osnove naobrazbe, kulture, zdravstvene i socijalne skrbi, dječije skrbi, sporta i tjelesnog odgoja;

e) osigurava razvoj i unapređenje turizma, poduzetništva, zanatstva, ugostiteljsta i trgovine;

f) osigurava zaštitu životne sredine, zaštitu od elementarnih i drugih nepogoda; zaštitu kulturnih dobara od značaja za općinu;

g) osigurava zaštitu, unapređenje i uporabu poljoprivrednog zemljišta;

h) izvršava zakone, druge propise, opće akte i nadležnosti Federacije čije izvršavanje je povjereno općini, osigurava izvršavanje propisa i općih akata općine,

i) obavlja i druge poslove utvrđene Ustavom, zakonom i statutom općine.

2. Za područje dvije ili više općina koje su urbano i teritorijalno povezane svakodnevnim 

potrebama građana, formira se grad kao jedinica lokalne uprave i samouprave, u skladu sa federalnim zakonom.  Odgovornosti grada obuhvataju: 

a) financije i poresku politiku, u skladu sa federalnim zakonima, 

b) zajedničku infrastrukturu, 

c) urbanističko planiranje, 

d) javni promet, 

e) izvršavanje zakona, drugih propisa, općih akata  i nadležnosti Federacije čije izvršavanje je povjereno gradu,

f) druge nadležnosti koje gradu prenesu općine, 

g) zakonom se može povjeriti vršenje poslova lokalne uprave gradu.

3. U obnašanju svojih dužnosti svaka općina i grad: 

a) preduzima sve potrebite korake u cilju osiguranja zaštite prava i sloboda navedenih u člancima II. A. 1 do 7 i u instrumentima u Dodatku; 

b) vodi računa o nacionalnom sastavu svojega pučanstva; i 

c) konstitutivni narodi i pripadnici ostalih bit će proporcionalno zastupljeni u općinskim organima vlasti. Takva zastupljenost će odražavati popis stanovništva iz 1991. godine do potpune provedbe Aneksa 7 sukladno članku IX.11.a. ovog Ustava.

Članak 4.

Jedinicelokalnesamoupraveimajupra​vo u okviruzakona, svojimstatutimasamostalnoureditiunutarnjeustrojstvoidjelokrugsvojihtijelateihprilagoditilokalnimpotrebamaimogućnostima.

U obavljanjuposlovaizsvojegdjelokrugatijelajedinicalo​kal​nesamoupravesamostalnasuipod​liježusamonadzoruustavnostiizakonitostiovlaštenihdržavnihtijela.

Članak 5.

Općinaigrad  imajupravonavlastiteprihodekojimaslobodnoraspolažu u obavljanjuposlovaizsvojegdjelokruga. Općiniigradupripadajuprihodiutvrđenizakonomisredstvazaobavljanjepovjerenihposlova.

PrihodimorajubitirazmjerninjihovimovlastimapredviđenimUstavomizakonom.

Federacija je dužnapomagatifinancijskislabijejedinicelokalnesamouprave u skladusazakonom.

Općina i grad samostalno upravljaju općinskom i gradskom imovinom, u skladu sa zakonom.

U glavi VI.  članak 6. Briše se: 

AMANDMANCXXVIII
GlaveVII, VIII i  IX brišu se. 

AMANDMANCXXIX
U glavi X, članak 4. točka 1. riječi: „predsjednik Federacije“ mjenjaju se riječima „predsjednik Sabora Federacije“

U glavi X, članak 4. točka 2. riječi: „predsjednik Federacije“ mjenjaju se riječima „predsjednik Sabora Federacije“
AMANDMANCXXX
U glavi XI, članak 1. mjenja se i glasi:„Amandmane na Ustav može predlagati predsjednik Sabora Federacije, Vlada Federacije, većina članova klubova naroda ili ostalih građana članova Sabora ili natpolovična većina članova Sabora.“
Predloženi amandmani se usvajaju dvotrećinskom većinom zastupnika u Saboru. 
Predloženi amandmani stupaju na snagu 15 dana od dana objavljivanja u Službenim novinama.
AMANDMANCXXXI
U glavi XIII, članak 11. točka 2. riječi: „i kantona“ brišu se. 

U glavi XIII, članak 11. točka 3. riječi: „i vladama kantona“  I riječi „kantonalni i općinski“ brišu se.U glavi XIII, poglavlje 3. briše se. 

OBRAZLOŽENJE
UVODNE NAPOMENE

Na temelju zaključka V.broj:909-2013. od 26.08.2013.godine koji je Vlada Federacije Bosne i Hercegovine donijela na 80. sjednici održanoj 26.08.2013.godine, prihvaćena je Inicijativa za pripremu amandmana na Ustav Federacije Bosne i Hercegovine, koju je podnio Jerko Ivanković-Lijanović, zamjenik Premijera Federacije Bosne i Hercegovine. Formirana je radna grupa u sastavu: 

- gosp. Nermin Nikšić, Premijer Federacije Bosne i Hercegovine,

- gosp. Jerko Ivanković - Lijanović, zamjenik Premijera Federacije Bosne i

Hercegovine i federalni ministar poljoprivrede, vodoprivrede i šumarstva,

- gosp. Desnica Radivojević, zamjenik Premijera Federacije Bosne i Hercegovine i

federalni ministar prostornog uređenja,

- gosp. Zoran Mikulić, federalni ministar pravde,

- gosp. Adil Osmanović, federalni ministar raseljenih osoba i izbjeglica,

- gosp. Vjekoslav Čamber, federalni ministar rada i socijalne politike i

- gosp. Sanjin Halimović, federalni ministar razvoja, poduzetništva i obrta.

Zadatak Radne grupe je da razmotri prijedloge rješenjaza utvrdivanje amandmana na Ustav Federacije Bosne i Hercegovine, uzimajući u obzir dosadašnja rješenja i inicijative, a posebno rješenja iz Inicijative koju je podnio Jerko Ivanković-Lijanović, zamjenik Premijera Federacije Bosne i Hercegovine, te preporuke radne skupine čiji je rad podržalo Veleposlanstvo Sjedinjenih Američkih Država u Sarajevu. 
Uvažavajući sistematiku  važećeg Ustava Federacije BiH, Radna grupa je ostvarila uvid, analizu postojećih riješenja, predloženih inicijativa i preporuka, te na temelju usuglašenih načela sačinila niz prijedloga riješenja za reformu Ustavnog uređenja Federacije Bosne i Hercegovine.  Polazni temelji za sačinjavanje nacrta amandmana objedinjuju dosadašnje inicijative i preporuke koje su usmjerene ka:
· kreiranju  konzistentnije, racionalnije i funkcionalnije organizacije Federacije BiH koja će osigurati jednakopravnost njenih građana – pripadnika konstitutivnih naroda (Bošnjaka, Hrvata i Srba) i onih koji se ne izjašnjavaju kao pripadnici konstitutivnih naroda, uključujući i pripadnike nacionalnih manjina;

· uspostave efikasnije i efektivnije organizacije Federacije Bosne i Hercegovine putem ukidanja kantona/županija, institucije predsjednika i dopredsjednika Federacije, Doma naroda Parlamenta Federacije Bosne i Hercegovine, te uspostavljanje jednodomne skupštine u Federaciji Bosne i Hercegovine gdje bi se  osigurala zaštita interesa svih pripadnika konstitutivnih naroda (Bošnjaka, Hrvata i Srba) i onih koji se ne izjašnjavaju kao pripadnici konstitutivnih naroda;
· uspostave efikasnog i efektivnog organizacionog uređenja organa uprave u Federaciji Bosne i Hercegovine uz obvezu značajnog smanjenja postojeće administracije a u mjeri u kojoj će se osigurati nesmetan rad svih institucija Federacije a u cilju riješavanja pitanja glomazne, nefunkcionalne i skupe organizacije institucija vlasti koje ozbiljno dovode u pitanje fiskalnu održivost Federacije Bosne i Hercegovine.

· utemeljenje mehanizma zaštite interesa pripadnika konstitutivnih naroda (Bošnjaka, Hrvata i Srba) i onih koji se ne izjašnjavaju kao pripadnici konstitutivnih narodau radu vlade Federacije Bosne i Hercegovine;
· utemeljenje ustavno-pravnihrješenjau cilju poticanja uspostavljanje višeg nivoa socijalne pravde i solidarnosti.
· osiguranje ustavno-pravnih rješenja u cilju potpune afirmacije Europske povelje o Lokalnoj Samoupravi, diobe vlasti u horizontalnom poimanju na način kojim se afirmira značaj lokalne uprave i smouprave koja je najbliža građanima i gdje građani ostvaruju najveći dio svojih ljudskih i građanskih prava, kao i građanske jednakosti i društvene pravednosti, te postiže veći stupanj neovisnosti ali i  način kontrole viših nivoa vlasti, 
U nastavku se obrazlažu pojedinačni amandmani na Ustav Federacije Bosne i Hercegovine:
Obrazloženje AMANDMANA CX i CXI.

Ovim Amandmanom  sadržajno se popravlja  dosadašnji 3. stavak Preambule i 2. stavak članka 2. Ustava Federacije BiH,  u kojem je naznačeno da uz konstitutivne narode i građane  i „ostali“ uređuju Ustav Federacije Bosne i Hercegovine. Ocjena je da je preciznija odredba u kojoj se riječi „zajedno sa ostalima)“, mijenjaju riječima „i ostali građani Bosne i Hercegovine“, jer dosadašnja odredba „ostale“ izdvaja iz statusa naroda i građana Federacije Bosne i Hercegovine i daje im u potpunosti nedefinirani status. Daljom razradom rješenja pokušao se riješiti i status „ostalih“ vezujući ih za prava koja imaju građani koji se ne izjašnjavaju kao pripadnici konstitrutivnih naroda, no svaka sugestija u javnoj raspravi, na ovo rješenje biti će poželjna.     

Obrazloženje AMANDMANA CXII
Amandmanom CXII. mijenja se unutarnje ustrojstvo Federacije, ukidaju se kantoni kao jedinice središnje razine vlasti i uvode općine i gradovi kao jedinice lokalne uprave i samouprave. 

Obrazloženje AMANDMANA CXIII
Budući da se ovim izmenama nudi jednodomni Parlament Federacije BiH pod nazivom „Sabor“ bilo je nužno na ovom mjestu i u daljnejem tekstu Ustava zamjeniti riječi “Parlament“, kao i „Zastupnički dom“ i Domnaroda“ riječju „sabor“.

Kako je uveden novi način odlučivanja u Saboru bilo je potrebno brisati stavak 2, a način donošenja odluka bit će reguliran u daljnem tekstu Ustava. 

Obrazloženje AMANDMANA CXIV
Početna konstatacija: Zakonom o Ombdusmenu BiH ukinuta je institucija Ombdusmena Federacije, pa je trebalo uskladiti ovaj dio Ustava sa višim pravnim propisima.

Kako do sada pored načela ustavnosti nije bilo regulirano načelo zakoitosti mišljenja smo da u ovom dijelu Ustava treba regulirati načelo ustavnosti i zakonitosti kao temeljne institute koje štite ljudska prava i slobode i koji osiguravaju uspostavu pravne države. 

Obrazloženje AMANDMANA CXV i CXVI
Budući da se ovim izmjenama ukidaju kantoni bila je nužna izmjena naziva „podjela ovlasti između federalne i kantonalne vlasti“ u naziv „Ovlasti federalne vlasti“

Umjesto pobrajanja taksativnih ovlasti federalne vlasti smatramo da je bolje te ovlasti regulirati upućujućom odredbom, jer su nadležnosti entiteta regulirane Ustavom Bosne i Hercegovine.
Obrazloženje AMANDMANA CXVII. CXVIII. CXIX. CXX. CXXI. CXXII. CXXIII 
Rješenja ponuđena u AmandmanimaCXVII. i CXVIII.(„Sabor Bosne i Hercegovine“) smatramo najznačajnijim dijelom ovog nacrta, naravno uz ukidanje kantona i Predsjedništva Federacije BiH. Ocjenu treba prepustiti drugima, no mislimo da smo ponudiili rješenja za ustroj, status, način odlučivanja i nadležnosti federalnih organa, koja će eliminirati strahove konstitutivnih naroda o bilo kakvoj unitarizaciji, majorizaciji i o secesiji, koji strahovi su realni, a time i opravdani u današnjoj zbilji Bosne i Hercegovine.

U AmandmanuCXVII. u prvom redu dajemo novi naziv poglavlja,  tako da se umjesto naziva „Parlament Federacije BiH“ nudi naziv: „ Sabor Federacije  Bosne i Hercegovine“.     

Ovdje treba obrazložiti zašto je odabran naziv „Sabor“ za zakonodavni organ Federacije Bosne i Hercegovine. Smatramo da se radi o povijesno i jezično najprikladnijem nazivu za zakonodavni organ Federacije Bosne i Hercegovine za sve konstitutivne narode, kao i za građane koji se ne izjašnjavaju kao pripadnici konstitutivnih naroda. Za obrazloženje ovog opredjeljenja samo ćemo nabrojati slijedeće:  Sabor na Bilinom Polju; Zemaljski Sabor BiH iz 1910; Vukov Sabor u Tršiću, Saborna crkva i Sabor Islamske zajednice BiH, Sabor RH (onima koji razumiju dovoljno, a šire obrazloženja može samo izazvati dodatne konotacije). Napominjemo da se radi o radno-kolokvijalnom nazivu, na kojemu ne insistiramo, bitan je sadržaj normi koji reguliraju uspostavu, status, način odlučivanja, nadležnosti i značaj zakonodavnog organa.

Prema ponuđenim rješenjima Sabor je predstavničko tijelo naroda i građana, nositelj zakonodavne vlasti i najviši organ u Federaciji Bosne i Hercegovine.
Rješenje o sastavu Sabora su karakteristična, ali nisu nepoznata u praksi. Naime broj zastupnika u Saboru nije fiksno određen. Fiksno je određen samo broj zastupnika koji se biraju iz reda konstitutivnih naroda, dok je za zastupnike 1 do 8 zastupnika, ovisno o njihovom broju, rješenjima iz Ustavnog zakona o pravima građana koji se ne izjašnjavaju kao pripadnici konstitutivnih naroda i Izbornog zakona, s time da će isti imati „privilegirani“ status u broju zastupnika u odnosu na broj pripadnika. 

U popuni Sabora iz reda konstitutivnih naroda uvedene su minimalne i maksimalne kvote (konsocijacijski model – princip razmjernosti) na temelju broja pripadnika konstitutivnih naroda prema zadnjem popisu stanovništva iz 1991. godine (napominjemo da je bilo cca. 92% pripadnika konstitutivnih naroda i cca. 8 % iz reda ostalih i to : Muslimana – sada Bošnjaka 52%, Hrvata 22% i Srba 18%).

Princip pariteta utemeljen je i kod načina odlučivanja u Saboru. Naime nijedna odluka ne može biti donijeta bez većine ukupnog broja zastupnika koja u sebi ne sadrži i ukupnu većinu glasova zastupnika iz svakog od konstitutivnih naroda. Kada se radi o drugoj većini (dvotrećinskoj kod donošenje Ustava i Ustavnih zakona) nijedna odluka ne može biti donijeta bez dvotrećinske većine, koja u sebi ne sadrži i dvotrećinsku većinu glasova zastupnika iz svakog od konstitutivnih naroda.   

I građani koji se ne izjašnjavaju kao pripadnici konstitutivnih naroda zaštićeni su načinom odlučivanja kada se odlučuje o njihovim kolektivnim pravima. Ovdje valja napomenuti da postoje dvije kategorije građana koji se ne izjašnjavaju kao pripadnici konstitutivnih naroda i to: pripadnici nacionalnih manjina i građani koji se ne izjašnjavaju kao pripadnici konstitutivnih naroda niti kao pripadnici nacionalnih manjina. Njihova prava, po ovom prijedlogu, treba urediti ustavnim zakonom o kolektivnim pravima građana koji se ne izjašnjavaju kao pripadnici konstitutivnih naroda.

Ova rješenja su poznata i u praksi Bosne i Hercegovine (Ustavotvorna skupština Federacije Bosne i Hercegovine) i u međunarodnim okvirima (glasovanje po principu „jezičnih skupina“ u Belgiji i  „dvostruke većine“, kao prijedlog budućeg noveliranja Ustava EU). 

 Rješenje će izazvati mnogo polemika uz glavnu zamjerku da može dovesti do blokade u radu zakonodavnog organa, međutim ko ima pravo donositi odluke protiv kojih je većina zastupnika jednog od konstitutivnih naroda, odnosno protiv kojih je većina jednog od  naroda u Bosni i Hercegovini (takvo djelovanje jei usmjereno protiv suštine Bosne iHercegovine). Rješavanje takvih „blokada“ je u dogovaranju, mudrosti i dobroj vjeri političkih predstavnika svih konstitutivnih naroda, odnosno sva tri „stupa“ na kojima počiva Država, da se izrazimo terminologijom konsocijacije.

Kao što je vidljivo iz teksta ovo rješenje ne predviđa postojanje drugog doma, tj. Doma naroda. Imajući u vidu efikasan način zaštite prava konstitutivnih naroda kroz gore navedeni način izbora, rukovođenja i glasovanja u predstavničkom tijelu i principe načela „3 E“ („efikasnosti, ekonomičnosti i efektivnosti“, tj. da se sa što manje utrošenog vremena, uz što manje utrošenih sredstava, postignu najbolji mogući rezultati) smatramo da je postojanje Doma naroda bespotrebno, jer istu ulogu mogu vršiti zastupnici naroda (koji imaju i legalitet i legitimitet, jer su neposredno izabrani na izborima) na samoj sjednici zastupničkog tijela. U takvoj situaciji postojanje Doma naroda je suvišno i u suprotnosti sa navedenim načelom „3E“, jer podrazumijeva naknadno zakazivanje sjednice tog Doma, na kojem bi se tek izrazila stajališta naroda o predmetu odlučivanja, a što nužno podrazumijeva utrošak vremena i sredstava da bi se došlo do istih rezultata.     

Na obrazlaganju nadležnosti Sabora, koje su ponuđene ovim nacrtom, ne treba se duže zadržavati, urađeni su dijelom na temelju dosadašnjih ustavnih rješenja, te činjenicom da se ovim izmjenama predlaže ukidanje institucije Predsjedništva Federacije BiH, zbog čega je trabalo te nadležnosti prenijeti na Sabor, odnosno Predsjednika Sabora.      

Napominjemo da su uvedeni rokovi za konstituiranje Sabora po okončanju izbora, te da je uveden princip da predsjednik Sabora ne može biti istovremeno iz istog konstitutivnog naroda ili ostalih iz kojih dužnost vrše Premijer Vlade, Predsjednik Ustavnog suda ili Predsjednik Vrhovnog suda.
Obrazloženje AMANDMANA CXXIV
Ovim nacrtom predviđa se, u cilju funkcionalnije Federacije, ukidanja institucije Predsjedništva Federacije. Ostalim popravkama  dosadašnje nadležnosti Predsjedništva Federacije prenijete su na druga tjela.

Obrazloženje AMANDMANA CXXV
Sadašnja točka 2. „Vlada Federacije Bosne i Hercegovine“znatno je izmjenjena i dopunjena.

U sastavu Vlade Federacije Bosne i Hercegovine vrijedi princip pariteta svih konstitutivnih naroda Federacije Bosne i Hercegovine, kao i najmanje proporcionalna zastupljenost građana koji se ne izjašnjavaju kao pripadnici konstitutivnih naroda.

Ukupan broj članova Vlade nije određen, jer se, eventualnim izmjenama nadležnosti, mogu povećavati ili smanjivati resori koje Vlada obnaša, pa bi bilo nepraktično unaprijed odrediti ukupan sastav Vlade, jer bi svaka izmjena podrazumijevala i izmjenu Ustava.

Kod imenovanja i izbora premijera, zamjenika premijera i članova Vlade (budući da se ovim nacrtom ukida Predsjedništvo Federacije BiH) nadležnosti su prenesene na Predsjednika Sabora.

Kod odlučivanja Vlade nisu ugrađeni zaštitni mehanizmi kao kod Sabora, da je uz većinu glasova svih članova Vlade potrebna i većina svih članova iz svakog od konstitutivnih naroda i iz građana koji se ne izjašnjavaju kao pripadnici konstitutivnih naroda. Kako je Vlada operativno tijelo koje mora raditi na temelju Ustava,  zakona i drugih općih akata Sabora, vjerojatnost zloporabe na štetu bilo kojeg od konstitutivni naroda je zaista mala. Zato ovim popravkom uređujemo kvorum (a ne posebnu kvalificiranu većinu) za donošenje odluka Vlade, regulirajući da odlučivanju u Vladi mora pristupiti najmanje po jedna polovina članova Vlade iz svakog od konstitutivnih naroda. Navedeno znači da konstitutivni narodi moraju biti predstavljeni kroz članove Vlade prigodom odlučivanja, a ne i da moraju većinski glasovati za svaku odluku. Ukoliko je neko nezadovoljan takvom odlukom Vlade, može, putem Premijera i zamjenika premijera iz svog naroda ili ostalih građana  pokrenuti postupak izjašnjenja Sabora o toj odluci Vlade i spriječiti stupanje na snagu i primjenu odluke Vlade, koju većinski ne podržava jedan od konstitutivnih naroda, ili građani koji se ne izjašnjavaju kao pripadnici konstitutivnih naroda, kada se odlučuje o njihovim kolektivnim pravima.

Kada su u pitanju članovi Vlade predstavnici građani koji se ne izjašnjavaju kao pripadnici konstitutivnih naroda odlučivanju mora biti nazočna jedna polovina njihovih članova Vlade, ali samo kada se odlučuje o kolektivnim pravima tih građana, koja su regulirana Ustavnim zakonom.

Za nadležnosti Vlade važi isto obrazloženje kao i za nadležnosti Sabora.

U članku 3. ove točke uveden je ustavni temelj za uspostavu javne uprave,

Obrazloženje AMANDMANA CXXVI
Amandmanom CXXVI Preciznije se uređuje utemeljenje, prava i obveze Ustavnog suda Federacije Bosne i Hercegovine, pravosuđa sa sustavom sudske vlasti i tužiteljstava, pravobraniteljstva i daje temelj za utemeljenje ostalih institucija Federacije Bosne i Hercegovine. Riješenje nisu novine pa ih ne treba posebno obrazlagati. 

Obrazloženje AMANDMANA CXXVII. CXXVIII
U Amandmanu CXXVII. U u prvom redu dajemo novi naziv poglavlja,  tako da se umjesto naziva „Općinske Vlasti“ nudi naziv: „ Lokalna Uprava i Samouprava“. Ovim amandmanom se uređuje položaj i nadležnosti lokalne uprave i samouprave, sukladno načelima Europske povelje o lokalnoj samoupravi. Dosadašnjim poglavljem VI Ustava Federacije Bosne i Hercegovine nisu određene nadležnosti općina a poglavljem VII Ustava Federacije Bosne i Hercegovinesamo djelomično nadležnosti gradova  kao jedinica lokalne uprave i samouprave. Federacija Bosne i Hercegovine je donijela zakon o principima lokalne samouprave u kojem se detaljno govori o položaju i nadležnosti općinskih vlasti. Također, Bosna i Hercegovina je u svom Ustavu prihvatila određenje da međunarodni ugovori, koji su sklopljeni i ratificirani, čine dio unutarnjeg pravnog poretka, a po pravnoj snazi su iznad zakona. Kako je Bosna i Hercegovina ratificirala Europsku povelju o lokalnoj samoupravi time je prihvatila europske standarde kada je u pitanju lokalna samouprava. 

Predloženim rješenjem, kao jedinice lokalne uprave isamouprave određuju se općina i grad, s time da se ostavlja mogučnost organiziranja lokalne samouprave kroz mjesne zajednice i zborove građana. 
Predložena rješenja su uvažila načela iz Europske povelje o lokalnoj samoupravi obvezuje ugovorne strane da primijene načela koja garantiraju političku, finansijsku i upravnu neovisnost lokalne samouprave, a radi se o sljedećim načelima: 

·  sudjelovanje u odlučivanju o teritoriji jedinice lokalne samouprave, 

·  opće i jednako biračko pravo, 

· direktno sudjelovanje u odlučivanju putem zborova građana, referenduma ili drugih oblika direktnog sudjelovanja, 

· učestvovanje u odlučivanju o djelokrugu lokalne jedinice, 

· učestvovanje u odlučivanju o finansiranju lokalnih jedinica, 

· učestvovanje u odlučivanju u upravnim poslovima, 

· pravo na udruživanje lokalnih zajednica, 

· pravo na sudsku zaštitu načela lokalne samouprave. 

Predloženim rješenjima se povećavastupanj samostalnosti jedinica lokalne uprave i samouprave, koja ovisi o finansijskoj samostalnosti istih, iz kojih razloga im se jamči pravo na vlastite prihode. 

Kako mnoge jedinice lokalne samouprave ne osiguravaju finansijsku samostalnost kroz vlastite prihode, u cilju ravnomjernog razvoja lokalnih samouprava, čime se osigurava jednakopravnost, i predloženim rješenjima u Ustavu su osigurana načela solidarnosti koja obvezuju Federaciju da finansijiski pomažu jedinice lokalne samouprave. Ovo je i razlog zašto mnoge jedinice lokalne samouprave u ovom trenutku ne mogu da obezbijede svoju samoodrživost. Ovome treba dodati da jedinice lokalne samouprave imaju direktne prihode u iznosu od oko 8%, a europski prosjek je između 20-30% što građane dovodi u vrlo nepovoljan položaj jer jedinice lokalne samouprave koristeći i ustavno i zakonsko ovlaštenje, radi obezbjeđenja vlastitih prihoda, parafiskalnim nametima još više otežavaju i onako težak socijalni položaj građana. 

U načelu, jedinicama lokalne samouprave predloženim rješenjima se osigurava da preko svojih tijela obavlja one poslove kojima se neposredno ostvaruju potrebe građana. 
Takođe, radi efikasnijeg i racionalnijeg ostvarivanja prava i obaveza građana kao i zadovoljavanja njihovih potreba, omogućeno je da se zakonom može povjeriti obavljanje određenih poslova iz nadležnosti Federacije uz imperativno obezbjeđenje finansijskih sredstava za obavljanje povjerenih nadležnosti. 
Prema Ustavu, u Federaciji BiH imamo grad Sarajevo koji je istovremeno i glavni grad Federacije BiH, a i Bosne i Hercegovine, i imamo grad Mostar, koji je grad bez općina. Predloženim rješenjem je potpuno brisano poglavlje VII, VIII i IX Ustava Federacije, te je s tim u svezi prepušteno na uređivanje Federalnom zakonu i drugim propisima pitanje utemeljenja i organizacije Gradovakao i prenošenja nadležnosti na Gradove. 
Obrazloženje AMANDMANA CXXIX
Budući da se predloženim izmjenama Ustava ukida institucija Predsjedništva Federacije Bosne i Hercegovine, zbog čega je trabalo te nadležnosti prenijeti na Predsjednika Sabora u smislu ovlaštenja iz članka X.4. Ustava Federacije Bosne i Hercegovine.  

Obrazloženje AMANDMANA CXXX
Predložena izmjena uvažava predložena rješenja Ustavno pravnog ustrojstva instucija vlasti, pri tome osiguravajući konzistenciju sa postojećim Ustavom u pogledu nadležnosti po pitanju pokretanja inicijativa i prijedloga i usvajanja izmjene Ustava Federacije Bosne i Hercegovine
Obrazloženje AMANDMANA CXXXI

Budući da se predloženim izmjenama Ustava ukidaju kantoni/županije bila je nužna izmjena u smislu njihovog brisanja  iz ovog dijela  teksta Ustava Federacije Bosne i Hercegovine.  

�Suviše veliki dio nacionalnog dohotka se izdvaja za njihovo finansiranje. Ta se sredstva velikim dijelom namiču skupim zaduživanjem kod međunarodnih finansijskih institucija. Zbog toga nedostaju sredstva za razvoj i zadovoljavanje socijalnih potreba. Racionalizacijom institucionalne strukture i procesa odlučivanja, u okviru ustavne reforma, mogu se postići velike uštede.

